En bager blev overrasket, mens han stod og forberedte morgenens brød i Reberbansgade i Aalborg. Døren ind til bageren stod åben, og en gerningsmand kom ind af døren og truede bageren med en kniv. Han fik udleveret bagerens byttepenge, som var omkring tusind kroner. Manden stak af i retning af Urbansgade. Nordjyllands Politi efterlyser manden, som beskrives som mand af afrikansk udseende, 30-40 år gammel, 180-185 cm høj, med overskæg og iført mørke bukser og en mørk hættetrøje. Hvis man har oplysninger i sagen, så bedes man kontakte nordjyllands Politi på 1-1-4.

Referat:
Tidligt i morges blev en bager i Reberbansgade overrasket mens han stod og bagte brød. En røver stak af med byttepenge fra butikken.